Navnet har sin bakgrunn i en grensetvist omkring år 1700, mellom gårdene Li (i nåværende Drammen kommune) og Eik (i nåværende Lier kommune). Det var inngått forlik om at delet skulle gå fra den høyeste toppen på Lelangsåsen til en bestemt stein på Tverråsen. Men det oppsto snart ny tvist om hva som var ment med «den høyeste toppen på Lelangsåsen». Utfallet ble den toppen som siden da har hett Trettekollen.